Point Blank (film)
<s>Point Blank (), u bivšoj Jugoslaviji distribuiran pod naslovom Brisani prostor, je američki kriminalistički film snimljen 1967. godine u režiji Johna Boormana, poznat kao jedno od klasičnih ostvarenja gangsterskog žanra, odnosno začetnika žanra tzv. neo-noira.</s>

<s>Predstavlja prvu adaptaciju romana The Hunter Donalda E. Westlakea, prvog iz serije o Parkeru.</s><s>Protagonist, koga tumači Lee Marvin, je profesionalni kriminalac Walker koji, zajedno sa suprugom Lynn (čiji lik tumači Sharon Acker) i najboljim prijateljem Malom Reeceom (čiji lik tumači John Vernon) obavi pljačku ilegalne pošiljke novca na Alcatrazu i koga prilikom podjele plijena Lynn i Mal izdaju, mučki ustrijele i pobjegnu sa novcem.</s><s>Radnja prikazuje kako Walker uspije preživjeti te se, nakon oporavka, kreće svetiti supruzi i prijatelju, ali i uzeti svoj dio plijena, koji je u međuvremenu Mal proslijedio svojim novim poslodavcima iz moćne kriminalne Organizacije.</s>

<s>Irskom sineastu Boormanu to je bio prvi hollywoodski film, ali je on, koristeći tadašnje  prilike u američkoj filmskoj industriji, uspio od studija MGM ishoditi dotada nezabilježenu kreativnu slobodu, pri čemu mu je podršku dao i sam Marvin.</s><s>To se prije svega odrazilo na neobičan stil, koji je karakterizirala ne-linearna naracija slična ostvarenjima francuskog Novog vala, ali i izuzetno mračan i pesimističan ugođaj, koji su karakterizirali nasilni i u pravilu krajnje amoralni likovi, uključujući protagonista.</s><s>Ugođaju filma je prilično doprinijela neobična muzika Johnnyja Mandela, ali i snažan vizualni kontrast između likova i situacija karakterističnih za klasični hollywoodski film noir i modernih lokacija, arhitekture, rekvizita i mode  u sunčanoj i prosperitetnoj Kaliforniji krajem 1960-ih.</s><s>Neki od kritičara su u filmu, prije svega zato što se u njemu gotovo uopće ne pojavljuje policija, odnosno što su u njemu organizirani kriminal prikazan kao sveprisutna i gotovo svemoćna sila koja upravlja svim porama društva poput države, su Point Blank nazvali distopijskim filmom, ali i odrazom tadašnjih kritičkih shvaćanja američkog društva u kome je granica između kriminala i "pristojnog društva" potpuno izbrisana, pa tako u filmu najmoćniji gangsterski bosovi izgledaju, govore i djeluju poput bezličnih birokrata u korporacijama.</s><s>Nadrealni ugođaj, ali i nekonvencionalna završnica je, pak, godinama kasnije postala predmetom jedne od najdužih i dan-danas neriješenih rasprava među filmofilima oko toga predstavlja li radnja filma stvarnost ili fantaziju umirućeg protagonista.</s><s>Iako film nakon premijere nije imao veliki komercijalni uspjeh, sa vremenom je stekao veliko poštovanje među kritičarima i filmofilma te danas uživa svojevrsni kult status.</s>

<s>Godine 1999. je snimljen remake pod naslovom Payback sa Melom Gibsonom, a 2013. godine pod naslovom Parker sa Jasonom Stathamom u glavnoj ulozi.</s>

<s>Uloge</s>

<s>Lee Marvin ...</s><s>Walker
 Angie Dickinson ...</s><s>Chris
 Keenan Wynn ...</s><s>Yost
 Carroll O'Connor ...</s><s>Brewster
 Lloyd Bochner ...</s><s>Frederick Carter
 Michael Strong ...</s><s>Stegman
 John Vernon ...</s><s>Mal Reese
 Sharon Acker ...</s><s>Lynne Walker
 James B. Sikking ...</s><s>Unajmljeni ubica
 Sandra Warner ...</s><s>Komobarica</s>

<s>Roberta Haynes ...</s><s>Mrs.</s><s>Carter
 Kathleen Freeman ...</s><s>Prvi građanin
 Victor Creatore ...</s><s>Carterov čovjek
 Lawrence Hauben ...</s><s>Prodavač automobila
 Susan Holloway ...</s><s>Ženska mušterija
 Sid Haig ...</s><s>Prvi stražar hodnika u penthausu
 Michael Bell ...</s><s>Drugi stražar hodnika u penthausu
 Priscilla Boyd ...</s><s>Recepcionerka
 John McMurtry ...</s><s>Kurir
 Ron Walters i George Strattan ...</s><s>Dva mladića u stanu
 Rico Cattani i Roland LaStarza ...</s><s>Reeseovi stražari</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Triler filmovi
Gangsterski filmovi
Authority control 2</s>

